Lene Løken

Sigrun Helene (Lene) Løken (født 3. august 1947, død 25. oktober 2020) var en norsk kulturleder og politiker (Ap). Hun var direktør i bransjeorganisasjonen Film & Kino mellom 1993 og 2014. Hun var statssekretær fra 1990 til 1993 for Gro Harlem Brundtlands tredje regjering.

 Biografi 
Løken var utdannet cand.mag. og arbeidet fra 1970-årene blant annet som journalist i Alle kvinnerToppen Bech: -Det mest begavede menneske jeg har jobbet med - Minneord i Aftenposten 2. november 2020og senere i Vårt Land. Løken var  statssekretær ved Statsministerens kontor under Gro Harlem Brundtland 1990–1992 og i Kulturdepartementet under Åse Kleveland 1992–1993. Fra 1993 til 2014 var Løken direktør for Film & Kino og var også gjennom flere år styreleder for Den norske filmfestivalen. 

Fra 1980-tallet hadde Løken en rekke verv i Arbeiderpartiet, blant annet som  bystyrerepresentant i Oslo samt i ledelsen av Arbeiderpartiets kvinnebevegelse. Fra 2015 til 2019 var hun fraksjonsleder for Arbeiderpartiet i Frogner bydelsutvalg. Hun var også aktiv i Den norske turistforening (DNT) og var styreleder i DNT Oslo og Omegn fra 2000 til 2006 Frode Jacobsen, Inger Huseby, Stian Feie Haram: Lene Løken og Per Hanasand, Christian Rasch: Lene Løken - Minneord i Aftenposten 3. november 2020

 Løken-utvalget 
Kulturminister Trond Giske satte i oktober 2007 ned et utvalg som skulle foreta en gjennomgang av de ulike støtteordningene og strukturene på kulturområdet og valgte Løken som leder.Løkenutvalg skal gjennomgå tilskuddsordninger på kulturfeltet Utvalget leverte sin sluttrapport 5. juni 2008.Løken-utvalgets rapport

 Æresbevisninger 
 Haugesund bys hederspris «Spillende Faun»

 Referanser 

 Eksterne lenker 


Kategori:Norske filmfolk
Kategori:Statssekretærer fra Ap
Kategori:Personer fra Skien kommune